喺 80 年代，全球面對
一個好嚴重嘅問題：
喺臭氧層有個迅速增大嘅窿。
究竟發生咗啲咩？
佢仲喺唔喺度呢？
返去事件嘅開頭。
太陽使地球可能擁有生命，
但係暴曬，UV 輻射
會傷害植物同動物嘅 DNA。
幸好，約 98% 嘅 UV
畀分布喺平流層嘅臭氧分子吸收，
而喺呢個過程中
佢哋持續噉分裂又重組，
保持住一個脆弱嘅平衡點。
喺 70 年代初，兩位化學家
Mario Molina 同 Sherwood Rowland，
指出一種常用嘅化學物質，
「氯氟烴」、或者 CFC，
會導致失去平衡。
CFC 喺 1920 年代
由三間美國嘅集團開始生產，
作為雪櫃嘅冷凍劑。
唔同當時其他嘅冷凍劑選擇，
例如阿摩尼亞或者二氯甲烷，
CFC 係唔會助燃
同埋冇毒嘅，
即係佢哋唔會着火
或者引起致命嘅氣體洩漏。
佢哋亦都可以做推進劑，
發泡劑同阻燃劑。
CFC 好快就滲入咗
喺日常生活用品裏面，
而成為咗每年
幾十億美金嘅行業。
喺低層大氣度，CFC 唔會分解，
亦都唔會同其他分子有反應。
但 Molina 同 Rowland
指出喺平流層入面，
CFC 會比 UV 分解，
釋放氯原子。
氯原子其後同臭氧反應，
破壞比修復嘅速度快。
一粒氯原子可以破壞
上千粒臭氧分子，
最後再同其他物質反應，
成為一個穩定嘅分子。
當威脅到商業利益，
CFC 嘅製造商反擊，
抹黑嗰啲科學家，
甚至指控佢哋幫 KGB 做嘢。
初步估計指出喺 60 年內，
CFC 可以令臭氧濃度降低 7%。
但係到 1985 年，
尤其喺南極洲上空，
臭氧嘅消耗正在加速。
呢度極端嘅寒冷
同南極雲嘅獨特結構，
令臭氧流失速度加快。
喺南極洲駐守嘅科學家
留意到春天
頭頂上嘅臭氧
都會大幅降低。
衛星數據顯示
很大程度上呢啲流失，
同化學驗證都顯示
起因毫無疑問係 CFC 造成。
NASA 不久後發布圖像，
傳播全世界，
吸引咗大眾嘅注意。
如果臭氧繼續流失，
皮膚癌嘅發病率將會飆升。
光合作用亦都會受到影響，
令植物：稻米、小麥、粟米
生長速度減慢，更加容易生病。
全球嘅農業生產總值會急跌，
而整個生態環境會崩潰。
但係好多政治人物重視嘅係
即時經濟問題，長遠嘅就唔會理。
仲反對要做任何嘢。
爭取禁用 CFC 
出現兩個唔尋常嘅盟友，
美國總統 Ronald Reagan
同英國首相 Margaret Thatcher。
儘管佢哋通常
反對政府嘅監管，
Reagan 因為受過皮膚癌治療，
同 Thatcher 受過化學家訓練，
認識到需要立即採取行動。
美國同英國，聯同加拿大、
挪威、瑞典、芬蘭，
率先呼籲國際禁止使用 CFC。
1987 年，各國代表
簽咗蒙特利爾議定書，
要求快速淘汰使用 CFC
以及成立基金
協助全球南方嘅國家
去獲取能夠負擔、
唔使消耗臭氧嘅替代品。
後來所有國家都通過——
歷史上只係得
呢個公約能夠做到。
喺 1995 年，Molina, Rowland
同荷蘭籍嘅 Paul Crutzen，
一齊獲得諾貝爾化學獎。
當減少使用 CFC，
臭氧層個窿開始縮細，
而預計 2070 年會完全消失。
但仲未脫離危險。
由於 CFC 係強效溫室氣體，
禁止使用係氣候嘅勝利，
取而代之嘅氫氟烴（HFC）
亦都係類似嘅物質。
HFC 雖然通常比 CFC 冇咁強，
相比二氧化碳
保留住更多嘅熱能，
仍然影響著氣候變化。
喺 2016 年就呢件事
達成咗基加利修正案，
附加到蒙特利爾議定書，
要求要到 2047 年
全球 HFC 用量減少 85%。
呢個修正案直至世紀末，
阻止全球 0.5°C 暖化效應。
現今氣候變化
構成我哋嘅生存威脅，
蒙特利爾議定書
可以作為世界合作決斷嘅典範，
我哋要為此而奮鬥。
問題係，我哋點樣
先可以再次團結一致呢？